Drinking bitter gourd juice cures the coronavirus.
कोरोना वायरस के इलाज को लेकर सोशल मीडिया पर कई तरह की अफवाहें फैल रही हैं. अब इंटरनेट पर दावा किया जा रहा है कि वैज्ञानिकों ने करेले का जूस पीने से कोरोना वायरस को नष्ट करने की बात कही है., , फेसबुक पर Jalaj Chaurasia नाम के एक यूजर ने इस पोस्ट को शेयर करते हुए लिखा है- “दोस्तों करोना वायरस का मिल गया इलाज साईनटिस्ट ने बताइ है केरेले का जूस पीने से करोना वायरस 2 घंटे के अन्दर लुप्त हो जाएगी इस मैसेज को पुरा भारतीय तक फैला दो किसी के जीवन की बात है धन्यवाद बिहार स्वास्थ्य केन्द्र पटना”. सोशल मीडिया पर कुछ और लोगों  ने भी इस पोस्ट को शेयर किया है., क्या है सच?, अब तक ऐसा कोई रिसर्च या प्रमाण सामने नहीं आया है जो ये कहता हो  कि करेले का जूस पीने से कोरोना वायरस का संक्रमण ठीक किया जा सकता है., हालांकि आयुर्वेद में करेले के जूस को सेहत के लिए काफी फायदेमंद बताया गया है. कुछ रिपोर्ट्स में ये भी कहा गया है कि करेले का जूस पीने से प्रतिरोधक क्षमता बढ़ती है जो रोगों से लड़ने में अहम भूमिका निभाती है. लेकिन अभी तक, इस बात का कोई सबूत नहीं है कि करेले का जूस कोरोना वायरस को भी नष्ट कर सकता है., वायरल पोस्ट में ये उपाय वैज्ञानिकों के हवाले से दिया गया है लेकिन किसी वैज्ञानिक का नाम इसमें मौजूद नहीं. पोस्ट में बिहार के किसी स्वास्थ्य केन्द्र को भी धन्यवाद कहा गया है लेकिन अभी तक बिहार के स्वास्थ्य केंद्रों से ऐसी कोई जानकारी नहीं आई है., विश्व स्वास्थ्य संगठन (WHO) ने भी कोरोना वायरस को लेकर अपनी सार्वजनिक सलाह में ऐसे किसी उपचार जिक्र नहीं किया है. कोरोना से बचने के लिए WHO की गाइडलाइंस को यहां देखा जा सकता है. प्रेस इन्फॉर्मेशन ब्यूरो (PIB) ने भी इस अफवाह का खंडन किया है कि करेले का जूस पीने से कोरोना वायरस लुप्त हो जाएगा., #FakeNews alert !, करेले का जूस पीने से #coronavirus के लुप्त हो जाने का दावा झूठा है | #CoronavirusOutbreak पर सटीक जानकारियों को साझा करें और अफवाहों से दूर रहें | pic.twitter.com/w7Ijs34CDY, जितने कौवे उतनी बड़ी झूठ, Copyright© 2020 T.V. Today Network Limited. For reprint rights: Syndications Today.
फैक्ट चेक: अफवाह है करेले का जूस पीने से कोरोना वायरस नष्ट करने की बात - Fact check rumored corona virus destroyed drinking bitter gourd juice - AajTak